Chifuyu Matsuno/Història

## Història

Durant el primer any d'escola, en Chifuyu era un reconegut estudiant per ser tan fort. Alguns alumnes el seguien i li feien la pilota, dient que fins i tot podia dominar Japó. Més tard, coneix en Baji, que diuen que ha repetit així que deu ser un delinqüent. Però en veure'l, en Chifuyu deixa de creure que sigui així perquè fa pinta de ser algú molt estudiós. Tot i així, s'atansa a ell i veu que ha escrit malament un kanji, i el corregeix.

Després de classe, en Chifuyu és rodejat pels membres de la Mandala, i en Baji apareix i els acaba guanyant a tots. Aleshores diu que és membre de la Toman i que no permetrà que ningú fereixi els seus amics. Després d'això, en Baji i en Chifuyu descobreixen que viuen al mateix bloc de pisos i acaben compartint una ració de yakisoba a casa d'en Baji.

### Arc de la Walhalla

Quan en Baji s'uneix a la Walhalla, li diuen que ha de donar una pallissa a en Chifuyu, la seva mà dreta a la Toman, i en Baji ho fa sense protestar. En Takemichi arriba amb en Kazutora poc després per fer de testimoni.

A l'endemà, en Chifuyu es troba amb en Takemichi, i parlen d'en Baji. En Chifuyu explica que està convençut que en Baji està investigant en Kisaki des de dins de la Walhalla, i ell vol investigar-lo des de fora. Així doncs, en Chifuyu i en Takemichi parlen amb l'Osanai, que els explica que en Kisaki és algú molt retorçat, i és capaç de fer qualsevol cosa sense embrutar-se les mans, i que és millor allunyar-se'n. Després d'això en Chifuyu conclou que en Kisaki és el líder de la Walhalla.

En Chifuyu i en Takemichi es reuneixen amb en Mikey i en Draken al cementiri, i quan en Mikey demana a en Takemichi què pretén fer, en Takemichi respon que convertir-se en el líder de la Toman. Després que en Mikey i en Draken marxin, en Chifuyu promet ajudar-lo si en Takemichi l'ajuda a ell. Des d'aquell moment es converteixen en companys.

El dia abans de la baralla amb la Walhalla, es reuneixen amb en Baji. En Chifuyu li demana a en Baji que torni a la Toman després d'explicar-li el que sap d'en Kisaki, però aquest s'hi nega i li diu a en Chifuyu que no confiï en qualsevol. Després, en Takemichi i en Baji parlen a soles. En la reunió de la Toman, en Chifuyu i en Takemichi pensen que no hi ha volta enrere, però en sentir que en Mikey no vol lluitar contra en Baji, sinó que vol recuperar-lo, s'animen.

El dia de la lluita, tots dos intenten aturar a en Baji quan intenta atacar en Kisaki. Però en Chifuyu és incapaç de desobeir en Baji, i al final no l'atura tot i que en Takemichi li demani ajuda. Al final en Takemichi subjecta en Baji, i en Kazutora aprofita per apunyalar-lo, tot i així en Baji fa com si res, però quan finalment arriba davant d'en Kisaki, es desmaia. En Chifuyu corre al costat d'en Baji, i acusa en Kisaki d'haver-li fet alguna cosa, però aquest diu que no ha fet res. És aleshores que en Chifuyu veu que en Baji està sagnant.

Quan en Mikey està apallissant en Kazutora, en Baji s'aixeca i s'apunyala i cau a terra. En Chifuyu l'agafa i l'estira sobre la seva falda. Allà, en Baji diu les seves últimes paraules a en Takemichi, i a en Chifuyu li demana menjar yakisoba, i finalment mor. Dies després, en Chifuyu porta mitja ració de yakisoba a la tomba d'en Baji.

Dies després, en una reunió de la Toman, en Chifuyu, després d'acordar-ho amb en Mikey, demana a en Takemichi que sigui el capità de la Primera Divisió, i en Takemichi accepta.

Després d'això, en Takemichi torna al passat i es troba que en Chifuyu és el seu subordinat perquè és un alt càrrec de la Toman del present. Durant un menjar, en Kisaki apareix i demana a en Chifuyu i en Takemichi de parlar en privat. Aleshores es disculpa per la mort d'en Baji i fan un brindis, però la beguda porta alguna droga que els fa perdre la consciència i en Kisaki se'n riu d'ells. En despertar, en Chifuyu està lligat i en Kisaki l'apallissa fins que en Takemichi també es desperta. Aleshores en Chifuyu explica a en Takemichi tot el que ha passat amb la Toman i en Takemichi s'adona que s'havia tornat dolent. En Kisaki finalment pregunta a en Chifuyu quines són les seves últimes paraules i en Chifuyu diu que li confia la Toman, i en Kisaki dispara. Aleshores apunta a en Takemichi, però abans de poder disparar s'apaguen els llums.

En Kazutora rescata en Takemichi, tot i que confessa que volia ajudar en Chifuyu. Aleshores en Kazutora li explica tot el que ha passat últimament i que el durà amb en Naoto, però en Naoto el deté. Després de parlar una mica, en Takemichi torna al passat.

### Arc de la Black Dragon

Després de rebre una pallissa d'en Taiju, en Takemichi es desperta a la seva habitació i es troba en Chifuyu. Parla sobre la Black Dragon a en Takemichi i els seus amics, abans d'emportar-se en Takemichi. En Chifuyu li demana que no s'estressi pel conflicte, perquè no és el que hauria volgut en Baji. És aleshores que en Takemichi confessa poder viatjar a través del temps, i en Chifuyu explica que ja s'ho pensava. Li agraeix voler ajudar-los a tots, i li promet ajudar-lo com faci falta.

Tots dos intenten aturar l'enfrontament, i en Mitsuya aconsegueix firmar una pau entre les dues bandes, però en Takemichi descobreix que en Hakkai vol matar en Taiju, així que vol aturar-lo i demana ajuda als capitans de la Toman, però s'hi neguen. En Chifuyu li fa costat, i en Kisaki i en Hanma s'ofereixen a ajudar-los. En Chifuyu no està convençut i no vol la seva ajuda, però en Takemichi accepta.

La nit de Nadal, el dia del pla, en Kisaki i en Hanma els traeixen, i lliguen a en Chifuyu, deixant en Takemichi sol amb en Hakkai i en Taiju. Però poc després en Mitsuya arriba i deslliga en Chifuyu, i tots dos s'uneixen a la lluita. En Chifuyu i en Takemichi s'ocupen dels subordinats d'en Taiju, però en Mitsuya no pot derrotar en Taiju, i en Takemichi s'hi enfronta. Finalment, arriba en Mikey i els ajuda.

Dies més tard, en una reunió de la Toman, en Mikey fa fora en Kisaki de la Toman, i en Hanma i els seus homes també se'n van. En Chifuyu reconeix haver explicat a en Mikey tot el que havia passat, però no s'esperava que el fes fora.

### Arc de la Tenjiku

En Takemichi parla amb en Chifuyu que la millor forma de vèncer en Mikey és fer-se famós, i decideix guanyar contra una banda d'una altra ciutat. Però aquests arriben a Shibuya i apallissen els amics d'en Takemichi. En Takemichi i en Chifuyu van a l'estació sense saber res, i en Chifuyu no vol acompanyar en Takemichi. De sobte veuen els membres de la banda rival, i en Takemichi reconeix l'Akkun. En Chifuyu salta al rescat i en Takemichi fuig amb el seu amic, però en saber qui són, torna amb en Chifuyu. Abans d'arribar es troba amb en Kisaki, membre de la Tenjiku, i li ensenyen en Chifuyu, ferit. En Kisaki marxa, i abans que els facin més mal arriben els bessons Kawata i els salven.

Quan finalment hi ha la lluita entre la Toman, comandada per en Takemichi a causa de la indisposició mental d'en Mikey, en Chifuyu el segueix sense dubtar-hi.

### Arc de la Kanto Manji Kai

Després de la mort d'en Draken, en Chifuyu culpa a en Takemichi. Tot i així, quan en Takemichi surt de l'hospital i li demana ajuda per derrotar en Mikey, en Chifuyu acceptar crear una banda amb ell, sempre i quan pugui triar el nom i el logo de la banda. En Chifuyu anomena la banda "Thousand Winters" una traducció literal del seu nom, i dissenya un logo que en Takemichi i l'Inupi consideren horribles. Quan en Mitsuya finalment s'uneix a la banda, s'ocupa de dissenyar els uniformes. A més, acaben canviant el nom per 2a Generació de la Tokyo Manji Kai.

El dia de la lluita contra la Kanto Manji Kai, en Chifuyu recolza a en Takemichi, i lluita al seu costat quan és necessari.